Държавен вестник, бр. 38, 2011 г., стр. 81

БРОЙ  38	
Д Ъ Р Ж А В Е Н  В Е С Т Н И К 	
СТР.  81  
(3) Ако дадена разпоредба от меморандума 
е или стане изцяло или частично невалидна, 
другите разпоредби продължават да бъдат в 
сила. Страните по меморандума ще предпри­
емат всички необходими стъпки и действия 
да заменят невалидната разпоредба с валидна 
такава, която най-добре отговаря на целите 
на невалидната разпоредба.
(4) Измененията към този меморандум, 
включително отказът от писмената форма, 
изискват писмено одобрение от страните.
(5) Страните следва да положат максимални 
усилия да спазят меморандума. 
(6) Писмената комуникация между наци­
оналните органи, Съвместния управляващ 
орган, Одитния орган, Съвместния технически 
секретариат, Националното информационно 
звено и други органи, участващи в изпъл­
нението на програмата, се осъществява на 
английски език.
(7) Меморандумът за разбирателство за 
изпълнението на Съвместната оперативна 
програма „Черноморски басейн“ влиза в сила 
на последната дата, на която бъдат изпълнени 
изискванията на националните законода­
телства за влизане в сила на меморандума. 
Страните следва да се уведомят взаимно, че 
националните процедури са изпълнени.
5570
МИНИСТЕРСТВО
НА ЗДРАВЕОПАЗВАНЕТО
Наредба за изменение и допълнение на На­
редба № 36 от 2009 г. за условията и реда за 
упражняване на държавен здравен контрол 
(ДВ, бр. 63 от 2009 г.)
§ 1. В чл. 4, ал. 2 след думата „отбраната“ 
се добавя „Министерството на транспорта, 
информационните технологии и съобщенията“.
§ 2. В чл. 5, ал. 3 думата „препарати“ се 
заменя със „смеси“, а думите „Закона за за­
щита от вредното въздействие на химичните 
вещества и препарати“ се заменят със „За­
кона за защита от вредното въздействие на 
химичните вещества и смеси“.
§ 3. В чл. 6, ал. 1, т. 4 думата „храните“ се 
заменя с „натуралните минерални, изворни 
и трапезни води, предназначени за питейни 
цели“.
§ 4. В чл. 7, ал. 1, т. 10 думата „препарати“ 
се заменя със „смеси“.
§ 5. В раздел ІІ „Условия и ред за извърш­
ване на държавен здравен контрол на обекти 
с обществено предназначение“ се създават 
чл. 16а, 16б и 16в:
„Чл. 16а. Държавният здравен контрол на 
обектите с обществено предназначение се 
извършва както в процеса на тяхното про­
ектиране и изграждане, така и в процеса на 
експлоатацията им.
Чл. 16б. Органите на държавния здравен 
контрол участват в процедурите и взeмането 
на решение по екологична оценка и оценка на 
въздействието върху околната среда съгласно 
изискванията на Закона за опазване на окол­
ната среда, като оценяват съответствието със 
здравните изисквания на планове, програми и 
инвестиционни предложения за строителство, 
дейности и технологии или техни изменения 
или разширения по реда на Наредбата за ус­
ловията и реда за извършване на екологична 
оценка на планове и програми, приета с По­
становление № 139 на Министерския съвет от 
2004 г. (ДВ, бр. 57 от 2004 г.), и Наредбата за 
условията и реда за извършване на оценка на 
въздействието върху околната среда, приета с 
Постановление № 59 на Министерския съвет 
от 2003 г. (ДВ, бр. 25 от 2003 г.).
Чл. 16в. (1) Органите на държавния здравен 
контрол съгласуват устройствени схеми и пла­
нове и извършват оценка на съответствието 
със здравните изисквания на инвестиционни 
проекти съгласно разпоредбите на Закона за 
устройство на територията и при спазване 
изискванията по чл. 18 и 19.
(2) В случаите, когато за устройствена 
схема или план или инвестиционен проект 
е извършена екологична оценка, съответно 
оценка на въздействието върху околната среда, 
и съответният орган на държавния здравен 
контрол е участвал в процедурите и вземането 
на решение по реда на наредбите по чл. 16б, 
органът на държавния здравен контрол се 
съобразява с дадените становища и взетите 
решения при извършване на действията по 
ал. 1.“
§ 6. Член 17 се изменя така: 
„Чл. 17. (1) Органите на държавния здравен 
контрол участват в състава на:
1. Висшия експертен екологичен съвет на 
Министерството на околната среда и водите 
(МОСВ);
2. Националния експертен съвет по ус­
тройството на територията и регионалната 
политика на Министерството на регионалното 
развитие и благоустройството;
3. други експертни съвети на централните 
ведомства;
4. експертните екологични съвети на ре­
гионалните инспекции по околната среда и 
водите към МОСВ; 
5. областните и общинските експертни 
съвети по устройство на територията.
(2) В експертните съвети по ал. 1, т. 1 – 3 
участват държавни здравни инспектори от 
Министерството на здравеопазването или 
НЦРРЗ.
(3) В експертните съвети по ал. 1, т. 4 и 
5 участват държавни здравни инспектори от 
РЗИ, определяни със заповед на директора 
на инспекцията ежегодно или за всеки кон­
кретен случай.“